Ucrainenii au lovit încă o navă a rușilor din flota de la Marea Neagră. "Konstantin Olşanski" fusese capturată de la ucraineni în 2014 Data publicării: 26.03.2024 12:16 Nava Konstantin Olşanski a fost lovită cu o rachetă Neptun. Foto: X/Armata ucraineană Ucrainenii au lovit încă o navă a rușilor din flota de la Marea Neagră. Este a treia nava rusească lovită de ucraineni în ultimele zile. Marina ucraineană a declarat că a lovit nava de desant Konstantin Olşanski cu o rachetă. Vasul fusese capturat de ruși de la ucraineni în 2014, după anexarea ilegală a Crimeei."În prezent, această navă nu mai este capabilă de luptă", a declarat purtătorul de cuvânt al marinei, Dmitro Pletenciuk.Rusia a capturat nava "Konstantin Olşanski" de la Ucraina, alături de cea mai mare parte a forţelor navale ucrainene, atunci când trupele ruse au ocupat Peninsula Crimeea în 2014, potrivit SkyNews. "Ea fusese reparată şi era pregătită pentru a fi folosită împotriva Ucrainei, prin urmare s-a luat decizia de a lovi această navă", a explicat Pletenciuk.El a adăugat că pentru lovirea navei a fost folosită o rachetă anti-navă Neptun, produsă în Ucraina.Ucraina, care încă mai controlează câteva sute de kilometri din coasta Mării Negre, în pofida ocupării de către Rusia a unor regiuni sudice ucrainene, nu are nave de război de mari dimensiuni.Însă, Kievul a întreprins în ultimele luni o serie de lovituri reuşite asupra Flotei ruse de la Marea Neagră, folosind rachete sau drone maritime.Duminică, armata ucraineană a revendicat lovituri asupra altor două nave de desant ruse în Crimeea. Editor : R.K. Etichete: rusia marea neagra ucraina flota razboi în ucraina nava rusa flota ruseasca konstantin olşanski Urmărește știrile Digi24.ro și pe Google News Top Citite 1 Patru suspecţi în atacul terorist de la Moscova au fost aduși bătuți la tribunal și... 2 "Conacul din cer". Un magnat indian și-a construit o super vilă pe un zgârie-nori și s-ar... 3 Forțat să-și mănânce urechea după ce i-a fost tăiată, electroșocuri în zona genitală... 4 Economistul-șef al BNR: "Nu vă mai așteptați să vă crească nivelul de trai. Refolosiți... 5 Imagini dezolante în București: Dâmbovița arată ca un cimitir de trotinete, după ce râul...